Settat
<s>Settat (, berberski: Ẓeṭṭaṭ)  je grad od 142,250 stanovnika u sredini Maroka u Regiji Casablanca-Settat.</s>

<s>Između 1997.-2015. bio je administrativni centar tadašnje Regije Chaouia-Ouardigha, a danas je samo administrativni centar vlastite provincije.</s>

<s>Geografske karakteristike</s>

<s>Settat se prostire po obalnoj ravnici udaljen 57 km južno od Casablance na putu za Marakeš.</s>

<s>Historija  
Rođenje Settata veže se uz izgradnju kazbe na brdu, koju su krajem 17. vijeka podigli vladari iz Alauitske dinastije.</s><s>Ona je omogućila veću sigurnost stanovnicima i putujućim trgovcima, pa je naselje počelo rasti.</s><s>Settat je zbog obilja vode postao vladarsko odmorište, status mu je porastao kad ga je sultan Ismail Ibn Sharif proglasio administrativnim centrom tog kraja.</s>

<s>Zahvaljujući svom strateškom položaju, kao važnom prolazu između juga i sjevera, i bogatstvu oranica u okolici, Settat je tokom 18. i 19. vijeka bio je važno trgovište za poljoprivredne proizvode.</s><s>Tad su i židovski trgovci podigli vlastitu mahalu - Mellah, u 19. vijeku na periferiji kazbe.</s>

<s>Urbani razvoj Settata ubrzao se u vrijeme Francuskog protektorata, o čemu svjedoči demografski procvat u periodu 1913. - 1925., kad je grad oživio svoju trgovačku prošlost.</s><s>To blagostanje trajalo je sve do ranih 1950-ih, i bilo je povezano sa eksplozivnim rastom Casablance i puteva i pruga do nje, pa se i Settat našao u radijusu te luke.</s><s>Onda je uslijedila stagnacija, koja je trajala do formiranja Provincije Settat 1967.</s>

<s>Znamenitosti</s>

<s>Najveća atrakcija grada je kazba sa kraja 17. vijeka.</s>

<s>Privreda i transport</s>

<s>Settat je poznat kao najveći povrtlarski centar za snabdjevanje Casablance i veliko trgovište za poljoprivredne proizvode.</s>

<s>Grad je odlično povezan autoputevima i željeznicom sa Casablancom i Marakešom.</s>

<s>Pobratimski gradovi</s>

<s>La Celle-Saint-Cloud, Francuska
  Tours, Francuska
  Würzburg, Njemačka
  Burgos, Španjolska</s>

<s>Izvori</s>

<s>Vanjske veze</s>

<s>La ville de Settat</s>

<s>Gradovi u Maroku</s>

